PTTEP จับมือโททาลฯ วิจัย-พัฒนาเทคโนโลยีชีวภาพ
PTTEP จับมือโททาลฯ วิจัย-พัฒนาเทคโนโลยีชีวภาพ ผลักดันธุรกิจที่เป็นมิตรกับสิ่งแวดล้อม
19 ก.ย. 2560

บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP เปิดเผยว่า บริษัทฯร่วมกับ บริษัท โททาล อี แอนด์ พี ไทยแลนด์ จำกัด หรือ TOTAL ได้ลงนามในบันทึกข้อตกลงความร่วมมือด้านการวิจัยและพัฒนาเทคโนโลยีร่วมกัน
โดยโครงการแรกภายใต้ข้อตกลงความร่วมมือดังกล่าวคือ การวิจัยและพัฒนาเทคโนโลยีทางชีวภาพ เพื่อประโยชน์ในการสำรวจและผลิตปิโตรเลียมในอนาคต ซึ่งความร่วมมือในครั้งนี้นับเป็นอีกก้าวหนึ่งของการร่วมกันพัฒนาเทคโนโลยีและนวัตกรรม เพื่อเพิ่มความสำเร็จในการสำรวจปิโตรเลียม รวมถึงการส่งเสริมการดำเนินธุรกิจที่เป็นมิตรกับสิ่งแวดล้อม